**OBČINA MEDVODE**, Cesta komandanta Staneta 12, Medvode,

ki jo zastopa župan Nejc Smole,

matična številka: 5874564000

identifikacijska številka za DDV: SI20991517

v nadaljevanju: naročnik

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_** *(navedba končnega naročnika),*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*sedež*), \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pošta),*

ki ga zastopa ravnatelj/ica \_\_\_\_\_\_\_\_\_\_\_\_\_\_\_\_\_\_\_\_,

matična številka:

identifikacijska številka za DDV: SI\_\_\_\_\_\_\_\_\_\_\_\_\_\_\_\_\_\_\_\_

v nadaljevanju: končni naročnik

ter

**\_\_\_\_\_\_\_\_\_\_\_\_\_\_\_\_\_\_\_\_\_\_\_** *(navedba dobavitelja),*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*sedež*), \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(pošta),*

ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_,

matična številka:

identifikacijska številka za DDV: SI\_\_\_\_\_\_\_\_\_\_\_\_\_\_\_\_\_\_\_\_

v nadaljevanju: dobavitelj

sklepajo naslednjo

**POGODBO**

**o dobavi lokalnih kmetijskih produktov vzgojno-izobraževalnim zavodom na območju občine Medvode**

# I. UVODNE DOLOČBE

Pogodbene stranke uvodoma ugotavljajo:

* da je naročnik Občina Medvode, Cesta komandanta Staneta 12, 1215 Medvode, izvedel javni poziv za oddajo ponudb za prodajo lokalnih kmetijskih produktov vzgojno-izobraževalnim zavodom na območju Občine Medvode in dobavitelja izbral kot najugodnejšega ponudnika;
* da so ponudba in dokumentacija, ki jo je dobavitelj oddal na podlagi javnega poziva, sestavni del te pogodbe;
* da bo končni naročnik kupil, dobavitelj pa bo dobavil lokalno pridelana oziroma predelana živila;
* da se s to pogodbo ureja predmet pogodbe, roki in način naročanja, dobave in plačila.

# II. PREDMET POGODBE

Končni naročnik s to pogodbo naroča, dobavitelj pa se obvezuje, da bo v skladu s to pogodbo sukcesivno, po potrebah končnega naročnika v času veljave te pogodbe dobavljal naslednja živila:

|  |  |  |  |  |  |  |  |
| --- | --- | --- | --- | --- | --- | --- | --- |
| Zap. št. | Živilo | Enota | Količina živila, ki jo lahko ponudi kmet za predvideno obdobje | Obdobje, v katerem bo ponujeno živilo možno dobaviti | Cena na enoto v EUR brez DDV | Skupna vrednost v EUR brez DDV | Skupna vrednost v EUR z DDV |
| 1 |  |  |  |  |  |  |  |
| 2 |  |  |  |  |  |  |  |
| 3 |  |  |  |  |  |  |  |
| 4 |  |  |  |  |  |  |  |

Pogodba je sklenjena za obdobje od 1. 3. 2025 do 31. 12. 2026.

Končni naročnik se s to pogodbo obvezuje, da bo v obdobju od 1. 3. 2025 do 31. 12. 2026 od dobavitelja naročil najmanj količino živil, navedeno v tabeli v 2. členu te pogodbe, ob upoštevanju obdobja, v katerem bo dobavitelj posamezno živilo lahko dobavil.

Dobavitelj si bo prizadeval, da bo živila dobavil v predvidenih količinah in obdobjih, ki jih je navedel v javnem pozivu in ki so povzeta v tabeli v 2. členu te pogodbe.

Dobavitelj ne odgovarja za spremembe v dobavljeni količini in obdobjih dobave zaradi okoliščin, na katere ni imel vpliva, niti jih ni mogel predvideti ali se jim izogniti.

Dobavitelj se obvezuje, da bo takoj, ko mu bo znano, da količine živil v rokih, navedenih v tabeli v 2. členu te pogodbe ne bo mogel dostaviti, o odstopanjih v načrtovanih količinah in terminih dobave obvestil končnega naročnika.

**III. VREDNOST POGODBENIH DEL**

Okvirna skupna pogodbena vrednost za dobavo lokalnih živil vzgojno-izobraževalnim zavodom je določena na podlagi ponudbe dobavitelja št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

in znaša: \_\_\_\_\_\_\_\_\_\_\_\_\_\_ (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 00/100 EUR).

Pogodbena vrednost je okvirna in je določena na podlagi predvidenih količin.

V ceni na enoto so vključeni vsi stroški dobavitelja, ki se nanašajo na izpolnitev njegovih pogodbenih obveznosti, vključno z dostavo na lokacijo končnega naročnika.

Valorizacija cene po ponudbi se ves čas trajanja pogodbenega razmerja izvaja skladno s Pravilnikom o načinih valorizacije denarnih obveznosti, ki jih v večletnih pogodbah dogovarjajo osebe javnega sektorja (Ur. l. RS, št. 1/04; v nadaljevanju Pravilnik) in razlago Pravilnika s strani Ministrstva za finance št. 007-1022/2022/2 z dne 21.11.2022, ki je sestavni del razpisne dokumentacije. Dobavitelj s sklenitvijo te pogodbe soglaša z razlago Pravilnika, kot jo je sprejelo Ministrstvo za finance.

Cena storitev po ponudbi dobavitelja, kot je navedena v tabeli v 2. členu te pogodbe, je fiksna in nespremenljiva prvih dvanajst (12) mesecev od sklenitve pogodbe. Cena storitev se prvih dvanajst (12) mesecev ne sme valorizirati.

Po preteku obdobja iz drugega odstavka tega člena se cena storitev lahko valorizira s stopnjo rasti cen kmetijskih izdelkov pri pridelovalcih, ko ta kumulativno preseže 4%, šteto od preteka dvanajstih (12) mesecev od sklenitve pogodbe. Izhodišče za izračun indeksa ob prvem povišanju cene storitev je tako indeks, ki je uradno objavljen po preteku dobe dvanajstih (12) mesecev od sklenitve pogodbe.

Nadaljnje uskladitve cen se lahko izvedejo, ko kumulativno povečanje rasti cen kmetijskih izdelkov pri pridelovalcih ponovno preseže 4% vrednosti od zadnjega povišanja cene storitev, pri čemer je izhodišče za izračun zadnji višji indeks, ki je bil upoštevan ob zadnji valorizaciji cene storitev.

Povišanje cene storitev lahko znaša največ 80% povišanja stopnje rasti cen kmetijskih izdelkov pri pridelovalcih iz tretjega ali četrtega odstavka tega člena.

Določbe tega člena se smiselno uporabljalo tudi za znižanje cene storitev.

Povišanje oziroma znižanje cene storitev se lahko izvede na podlagi obrazloženega predloga dobavitelja oziroma naročnika.

**IV. NAČIN NAROČANJA IN NAČIN DOBAVE**

Končni naročnik bo živila naročal sukcesivno, torej glede na svoje potrebe, pri čemer bo upošteval obdobja, v katerem je dobavitelj posamezno živilo zmožen dobaviti.

V času šolskih počitnic, ki bodo določene z vsakokratnim šolskim koledarjem, se naročanje živil ne bo izvajalo.

Blago se bo naročalo po elektronski pošti, telefonu oziroma glede na dogovor med dobaviteljem in končnim naročnikom.

Dobavitelj bo naročena živila dostavil na naslov končnega naročnika \_\_\_\_ (ime osnovne šole in naslov oziroma naslov podružnice).

Če dobavitelj za izvedbo storitve prevoza ali kakšne druge storitve angažira podizvajalca, dobavitelj še naprej v celoti odgovarja za dobro izvedbo obveznosti, ki jih ima po tej pogodbi.

Dobavitelj mora na dogovorjeno odjemno mesto dostavljati živila v roku do 5 (petih) delovnih dni od prejema naročila naročnika oziroma po dogovoru s končnim naročnikom.

Navedeni rok se lahko spremeni le v primeru izrednih dogodkov ali dogodkov, na katere dobavitelj nima vpliva, ki vplivajo na izvedbo predmeta pogodbe in jih ni bilo mogoče predvideti ter niso krivda dobavitelja.

Naročena živila morajo biti dobavljena neposredno na lokacijo, za katero je naročeno. Vsako dobavo mora potrditi oseba, ki je pooblaščena za prevzem živil na posameznem odjemnem mestu.

Vsako dostavo kateregakoli živila mora spremljati dokument – dobavnica v pisni obliki, na kateri mora biti jasno opisano: ime dobavitelja, vrsta in količina živila, poreklo, cena za posamezno živilo brez DDV, morebitni popust pri določenem živilu ter končna cena posameznega živila, v katero je vključen DDV. Na dobavnici mora biti označeno, če gre za živilo iz sheme kakovosti.

**V. NAČIN PLAČILA**

Dobavitelj bo izdal zbirni mesečni račun za vse dobave v posameznem mesecu.

Končni naročnik bo izvršena dela plačal dobavitelju na podlagi potrjenih e-računov.

Obvezne priloge e-računa so:

* dobavnica za vse dobavljeno blago, ki jo je potrdila oseba, ki je pooblaščena za prevzem živil na posameznem odjemnem mestu.

Za datum prejema e-računa se šteje datum, ko je dobavitelj račun pravilno in z ustreznimi prilogami oddal na UJPnet. Plačilni rok prične teči naslednji dan po prejemu e-računa. V primeru zamude s plačilom je dobavitelj upravičen do zakonskih zamudnih obresti.

Končni naročnik lahko račun zavrne v roku 8 (osmih) dni od njegovega prejema z navedbo razloga za zavrnitev. Če končni naročnik v roku 8 (osmih) dni računa ne potrdi niti ne zavrne, se po preteku tega roka račun šteje za potrjenega.

Plačilo za vsa dela in naloge dobavitelja po tej pogodbi bo končni naročnik plačal na podlagi izstavljenih e-računov v skladu z Zakonom o izvrševanju proračuna RS in sicer 30. dan od prejema računa na dobaviteljev transakcijski račun številka SI56 \_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Naročnik ima zagotovljena sredstva za sofinanciranje v proračunu na proračunski postavki 4.4.1.17 Lokalno je zdravo, končni naročnik pa v finančnih načrtih vzgojno – izobraževalnih zavodov.

Končni naročnik krije storitev dobavitelja do višine, določene z Zakonom o šolski prehrani (Uradni list RS, št. [3/13](https://www.uradni-list.si/glasilo-uradni-list-rs/vsebina/2013-01-0058), [46/14](https://www.uradni-list.si/glasilo-uradni-list-rs/vsebina/2014-01-1916), [46/16](https://www.uradni-list.si/glasilo-uradni-list-rs/vsebina/2016-01-1999) – ZOFVI-K, [76/23](https://www.uradni-list.si/glasilo-uradni-list-rs/vsebina/2023-01-2391) in [61/24](https://www.uradni-list.si/glasilo-uradni-list-rs/vsebina/2024-01-2117)) v povezavi z Zakonom o uveljavljanju pravic iz javnih sredstev (Uradni list RS, št. [62/10](https://www.uradni-list.si/glasilo-uradni-list-rs/vsebina/2010-01-3387), [40/11](https://www.uradni-list.si/glasilo-uradni-list-rs/vsebina/2011-01-1910), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [57/12](https://www.uradni-list.si/glasilo-uradni-list-rs/vsebina/2012-01-2410) – ZPCP-2D, [14/13](https://www.uradni-list.si/glasilo-uradni-list-rs/vsebina/2013-01-0370), [56/13](https://www.uradni-list.si/glasilo-uradni-list-rs/vsebina/2013-01-2139) – ZŠtip-1, [99/13](https://www.uradni-list.si/glasilo-uradni-list-rs/vsebina/2013-01-3548), [14/15](https://www.uradni-list.si/glasilo-uradni-list-rs/vsebina/2015-01-0505) – ZUUJFO, [57/15](https://www.uradni-list.si/glasilo-uradni-list-rs/vsebina/2015-01-2374), [90/15](https://www.uradni-list.si/glasilo-uradni-list-rs/vsebina/2015-01-3503), [38/16](https://www.uradni-list.si/glasilo-uradni-list-rs/vsebina/2016-01-1639) – odl. US, [51/16](https://www.uradni-list.si/glasilo-uradni-list-rs/vsebina/2016-01-2254) – odl. US, [88/16](https://www.uradni-list.si/glasilo-uradni-list-rs/vsebina/2016-01-3928), [61/17](https://www.uradni-list.si/glasilo-uradni-list-rs/vsebina/2017-01-2917) – ZUPŠ, [75/17](https://www.uradni-list.si/glasilo-uradni-list-rs/vsebina/2017-01-3595), [77/18](https://www.uradni-list.si/glasilo-uradni-list-rs/vsebina/2018-01-3752), [47/19](https://www.uradni-list.si/glasilo-uradni-list-rs/vsebina/2019-01-2286), [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO, [54/22](https://www.uradni-list.si/glasilo-uradni-list-rs/vsebina/2022-01-1186) – ZUPŠ-1, [76/23](https://www.uradni-list.si/glasilo-uradni-list-rs/vsebina/2023-01-2391) – ZŠolPre-1B in [122/23](https://www.uradni-list.si/glasilo-uradni-list-rs/vsebina/2023-01-3590) – ZŠtip-1C), doplačilo nad tem zneskom pa izvede naročnik. Doplačila naročnika se bodo izvajala na račun končnega naročnika številka SI56 \_\_\_\_\_ na podlagi mesečnega obračuna.

Dobavitelj ima iz naslova plačila izvedenih storitev po tej pogodbi terjatev samo do končnega naročnika in v primeru neplačila s strani končnega naročnika nima zahtevkov do naročnika.

**VI. KAKOVOST IN REKLAMACIJA**

Obveznosti po tej pogodbi morajo biti izvedene strokovno in kakovostno po pravilih stroke, v skladu z v Republiki Sloveniji veljavnimi predpisi (zakoni, pravilniki, standardi, soglasji, navodili, priporočili in normativi).

Vsa dobavljena živila morajo biti originalno zapakirana, deklarirana in v skladu s ponudbo dobavitelja.

Dobavitelj jamči za odpravo vseh napak skladno z določili Obligacijskega zakonika (Uradni list RS, št. [97/07](https://www.uradni-list.si/glasilo-uradni-list-rs/vsebina/2007-01-4826) – uradno prečiščeno besedilo, [64/16](https://www.uradni-list.si/glasilo-uradni-list-rs/vsebina/2016-01-2761) – odl. US in [20/18](https://www.uradni-list.si/glasilo-uradni-list-rs/vsebina/2018-01-0865) – OROZ631) in ostalimi veljavnimi predpisi. Dobavitelj v celoti odgovarja za dobavo živil končnemu naročniku.

V primeru, da odgovorna oseba za prevzem živil ugotovi, da posamezno živilo ni zahtevane kvalitete oziroma ni bilo naročeno, ga takoj zavrne z reklamacijskim zapisnikom. Napake v zvezi z dobavljenim blagom mora dobavitelj odpraviti v največ 1 (enem) delovnem dnevu od prejete reklamacije. Če dobavitelj tega ne stori, je odškodninsko odgovoren končnemu naročniku. Stroške, nastale z odpravo napake, vključno s prevoznimi stroški ter povrnitev s tem nastale škode, nosi dobavitelj. Povzročeno škodo je dobavitelj dolžan plačati iz svojih sredstev v 30 (tridesetih) dneh od datuma prejema reklamacijskega zapisnika končnega naročnika.

Dobavljeno blago, za katero se bo ugotovilo, da kakorkoli odstopa od navedb v ponudbeni dokumentaciji dobavitelja, bo končni naročnik zavrnil. Zavrnitev bo končni naročnik označil na dobavnici.

**VII. OBVEZNOSTI DOBAVITELJA**

Dobavitelj ima pri izvajanju pogodbenih del naslednje obveznosti:

* pogodbena dela opraviti vestno, strokovno pravilno, v skladu z vsemi veljavnimi predpisi, standardi in normativi, ki urejajo področje pridelave, predelave in dobave živil in na način, ki bo za končnega naročnika najbolj gospodaren,
* zastopnikom naročnika in končnega naročnika kadarkoli omogočiti vpogled v pridelavo in predelavo lokalnih živil,
* razpolagati z zadostnim številom strokovno usposobljenih kadrov za izvajanje obveznosti iz te pogodbe,
* za vsako spremembo pri izvajanju obveznosti iz te pogodbe predhodno pridobiti pisno soglasje končnega naročnika,
* pravočasno opozoriti na morebitne ovire pri izvajanju predmeta te pogodbe.

Če končni naročnik ugotovi, da dobavitelj svojih obveznosti iz te pogodbe ne izpolnjuje pravilno, ga lahko na to opozori ter mu lahko pisno naloži izpolnitev obveznosti ter rok za njihovo izpolnitev.

**VIII. OBVEZNOSTI KONČNEGA NAROČNIKA**

Končni naročnik ima naslednje obveznosti:

* dobavitelju dati na razpolago vso dokumentacijo in informacije, ki so potrebne za prevzem dela,
* z dobaviteljem sodelovati s ciljem, da se bodo obveznosti izvajale pravočasno in skladno z določili pogodbe,
* tekoče obveščati dobavitelja o vseh spremembah in novo nastalih situacijah, ki bi lahko imele vpliv na izvajanje predmeta pogodbe.

**IX. PREDSTAVNIKI POGODBENIH STRANK**

Za stike med dobaviteljem in končnim naročnikom v zvezi z izvrševanjem te pogodbe določita stranki kontaktni osebi:

* za dobavitelja je kontaktna oseba: \_\_\_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* za končnega naročnika je kontaktna oseba: \_\_\_\_\_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* skrbnik te pogodbe pri naročniku je: \_\_\_\_\_\_\_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

V primeru odsotnosti kontaktne osebe končnega naročnika, je kontaktna oseba končnega naročnika tista oseba, ki jo nadomešča pri opravljanju delovnih obveznosti.

**X. POGODBENA KAZEN**

Če dobavitelj po svoji krivdi ne izvrši dobave v dogovorjeni količini in roku, je dolžan plačati končnemu naročniku pogodbeno kazen v višini 0,5% (nič cela pet odstotka) od vrednosti neizvršene dobave z DDV za vsak zamujeni koledarski dan.

Pogodbene stranke soglašajo, da pravica zaračunati pogodbeno kazen ni pogojena z nastankom škode končnemu naročniku. Povračilo škode bo končni naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni iz tega člena pogodbe.

**XI. VIŠJA SILA**

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ali jih odvrniti ter ki kakorkoli vplivajo na izvedbo pogodbenih obveznosti.

Dobavitelj je dolžan obvestiti končnega naročnika o nastanku višje sile nemudoma oz. najkasneje v roku 6 (šestih) ur po nastanku le-te.

Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**XII. ODSTOP OD POGODBE**

Naročnik in končni naročnik lahko odstopita od pogodbe z enomesečnim odpovednim rokom, pri čemer začne odpovedni rok teči z dnem, ko dobavitelj prejme obvestilo o odstopu od pogodbe:

* če dobavitelj ne izpolnjuje več pogojev, določenih v javnem pozivu;
* če dobavitelj neutemeljeno zavrne dobavo živil;
* če dobavitelj ne izpolnjuje svojih obveznosti po tej pogodbi in ne pristopi k njihovemu izpolnjevanju tudi po pisnem pozivu končnega naročnika;
* če kvaliteta in lastnosti dobavljenih živil odstopa od standardov kakovosti, določenih z javnim pozivom;
* če dobavitelj zamuja z dobavami ali ne izvaja dobav na dogovorjena mesta;
* če pri dobavi in kvaliteti živil prihaja do napak, ki bistveno zmanjšajo pomen posla;
* v drugih primerih, ko je zaupanje med dobaviteljem in končnim naročnikom tako načeto, da ohranitev pogodbe v veljavi ne bi bilo več smiselno oziroma ne bi bilo več mogoče doseči cilja, ki se ga je zasledovalo z objavo javnega poziva.

Dobavitelj lahko odstopi od pogodbe z enomesečnim odpovednim rokom, pri čemer začne odpovedni rok teči z dnem, ko končni naročnik prejme obvestilo o odstopu od pogodbe:

* če končni naročnik ne izpolnjuje svojih obveznosti po tej pogodbi;
* če je iz naročil končnega naročnika jasno, da ta v času veljave pogodbe ne bo naročil količin živil, kot so navedene v tabeli v 2. členu te pogodbe;
* če končni naročnik zamuja s plačili izvedenih dobav;
* če končni naročnik neutemeljeno zavrne prevzem naročenih živil;
* v drugih primerih, ko je zaupanje med dobaviteljem in končnim naročnikom tako načeto, da ohranitev pogodbe v veljavi ne bi bilo več smiselno oziroma ne bi bilo več mogoče doseči cilja, ki se ga je zasledovalo z objavo javnega poziva.

Pogodbene stranke lahko pogodbo sporazumno razvežejo.

Vsaka pogodbena stranka lahko brez navajanja razlogov odpove pogodbo s trimesečnim odpovednim rokom. Odpovedni rok prične teči z dnem prejema pisne odpovedi s strani zadnje od nasprotnih pogodbenih strank. V primeru odpovedi ima nasprotna pogodbena stranka pravico do povračila škode, ki ji je s tem nastala.

**XIII. REŠEVANJE SPOROV**

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Ljubljani.

**XIV. PROTIKORUPCIJSKA KLAVZULA**

V primeru, da se ugotovi, da je pri izvedbi javnega poziva, na podlagi katerega je podpisana ta pogodba ali pri izvajanju te pogodbe kdo v imenu ali na račun druge stranke pogodbe, predstavniku ali posredniku naročnika, končnega naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe iz prejšnjega odstavka tega člena oziroma z drugimi ukrepi v skladu s predpisi.

**XV. KONČNE DOLOČBE**

Za razlago te pogodbe in razmerij med pogodbenimi strankami, ki niso urejena s to pogodbo ali v ponudbeni dokumentaciji, ki je sestavni del te pogodbe, se uporabljajo določila Obligacijskega zakonika.

Pogodba se lahko spremeni ali dopolni s pisnim aneksom, ki ga sporazumno sprejmejo in podpišejo vse pogodbene stranke.

Pogodba je sestavljena in podpisana v 6 (šestih) enakih izvodih, od katerih prejme vsaka od pogodbenih strank po dva izvoda. Pogodba je sklenjena, ko jo podpišejo vse pogodbene stranke in velja do 31. 12. 2026.

Številka: Številka:

Datum: Datum:

Dobavitelj: Naročnik:

\_\_\_\_\_\_\_\_\_\_\_\_\_\_\_\_\_\_\_\_ Občina Medvode

Župan

\_\_\_\_\_\_\_\_\_\_\_\_\_\_\_\_\_\_\_\_\_\_ Nejc Smole

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Številka:

Datum:

Končni naročnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_